**ДО АДМИНИСТРАТИВЕН СЪД ПЛЕВЕН**

**по адм.дело №934/2020г. по описа на Административен съд Плевен**

**СТАНОВИЩЕ НА ОИК - ПЛЕВЕН**

пожалба от Петър \*\*\*\*\*\*\*\* Мончевсвх.№464/26.10.2020г. на ОИК - Плевен) срещу Решение №299-МИ/21.10.2020г. на Общинска избирателна комисия Плевен.

След запознаване с текста на жалбата и обсъждане на материалите по преписката, ОИК – Плевен намира, че подадената жалба от Петър \*\*\*\*\*\*\*\* Мончевс искане за обявяване на нищожност или незаконосъобразност на административния акт е НЕОСНОВАТЕЛНА с оглед следното:

ОИК-Плевен е надлежно уведомена от съответната общинска администрация, след като последната служебно е установила обстоятелство по чл.42, ал.1, т.4 от Закона за местното самоуправление и местната администрация и е изпратила справка до ОИК – Плевен с приложен документ, издаден от компетентния орган-Районен съд Плевен, а именно заверен от съда препис от влязла в сила присъда по наказателно общ характер дело №1958 на Районен съд Плевен по описа 2020г. на Петър \*\*\*\*\*\*\*\* Мончев, с ЕГН \*\*\*\*\*\*\*\*\*\*. Наказанието е наложено след избирането му за кмет на кметство Николаево, Община Плевен, обявен с Решение №178-МИ от 28.10.2019г. на ОИК-Плевен.Предвид влязлата в сила присъда е налице обстоятелство по чл.42, ал.1, т.4 от Закона за местното самоуправление и местната администрация. Съгласно чл.42, ал.4, от същия закон е предвидено,чев тридневен срок от получаване справката и на документите, удостоверяващи обстоятелствата по ал. 1, т. 1, 3, 4, 6, 7, 8, 9, 11, 12 и 13, общинската избирателна комисия обявява прекратяване на пълномощията на кмета.

Обявяването на прекратени правомощия на общински съветник или кмет се извършва с един и същ по вид адмистративен акт с този, с който са обявени за избрани.Решението на ОИК е единствената регламентирана форма за произнасяне на комисията като административен орган в изборния процес.Закона за местното самоуправление и местната администрация урежда два варианта за произнасяне на ОИК с решение. Единият начин е приемане на решение за прекратяване на правомощия , а другият респ. е решение за отказ за прекратяване на правомощия.

Чл.42, ал.3 от ЗМСМА гласи следното: ***„В тридневен срок от получаване на документите, удостоверяващи обстоятелствата по ал. 1, т. 2, 5 и 10, общинската избирателна комисия уведомява кмета, който може да направи писмено възражение пред комисията в тридневен срок от уведомяването му. В тридневен срок от изтичането на срока за възражение общинската избирателна комисия приема решение.”***

А чл.42, ал.5 от същия закон гласи, че „***Решенията и отказите на общинската избирателна комисия по ал. 3, както и отказите по ал. 4 може да се оспорват пред съответния административен съд от заинтересуваните лица или от централните ръководства на партиите, компетентни съгласно устава, и ръководствата на коалициите, компетентни съгласно решението за образуване на коалицията, които са представени в общинския съвет или от упълномощени от тях лица, по реда на чл. 459 от Изборния кодекс.”*** От връзката между тези разпоредби се налага извод, че само в тези случаи законът допуска произнасяне на ОИК както с решение за прекратяване на правомощия по чл.42, ал.3 от ЗМСМА, когато са налице обстоятелства по чл.42, ал.1, т.2, 5 и 10, а така също и с решение за отказ за прекратяване на правомощия, когато тези обстоятелства не се установят, като и за двата варианта на произнасяне е превидена възможнот за оспорване.

При установяване на някое от обстоятелствата по чл.42, ал.1, т. 1, 3, 4, 6, 7, 8, 9, 11, 12 и 13 от ЗМСМА законът не разписва друго освен приемане на решение за прекратяване на правомощия, каквато е разпоредбата на чл.42, ал.4 от ЗМСМА: **„*В тридневен срок от получаване на справката и документите, удостоверяващи обстоятелствата по ал.1, т. 1, 3, 4, 6, 7, 8, 9, 11, 12 и 13, общинската избирателна комисия обявява прекратяване на пълномощията на кмета.”***

Чл. 42, ал. 5 от ЗМСМА определя че „***Решенията и отказите на общинската избирателна комисия по ал. 3, както и отказите по ал. 4 може да се оспорват пред съответния административен съд от заинтересуваните лица или от централните ръководства на партиите, компетентни съгласно устава, и ръководствата на коалициите, компетентни съгласно решението за образуване на коалицията, които са представени в общинския съвет или от упълномощени от тях лица, по реда на чл. 459 от Изборния кодекс.”***

Това означава, че когато комисията е уведомена за някое от обстоятелствата по чл.42, ал. 1, т. 1, 3, 4, 6, 7, 8, 9, 11, 12 и 13 от ЗМСМА, удостоверено чрез съответните документи, тя е задължена да приеме решение за прекратяване на правомощията, за което законът не предвижда оспорване, защото няма какво да се оспорва. Решенията по чл.42, ал.4 от ЗМСМА се приемат на базата на документи, които не подлежат на преразглеждане.Следователно решенията за отказ за прекратяване на правомощията по чл.42, ал.4 от ЗМСМА ще се явят противоправни и нелогични и затова само те може да се оспорват пореда на чл.459 от Изборния кодекс, така както изрично е указано в чл.42, ал.5 от ЗМСМА.